Julina's Guest House | LekkeSlaap
Julina's Guest House is in Parow in die noordelike voorstede van Kaapstad geleë.
Die gastehuis bied verblyf in 10 gastekamers en selfsorgkamers. Elke kamer het toegang tot 'n gemeenskaplike kombuis. Elke kamer het ook 'n koninggrootte- of dubbelbed, 'n elektriese kombers, koffie- en teemaakgeriewe, 'n yskassie en 'n TV met sekere DStv-kanale. Van die eenhede het 'n kombuisie. Elke en suite-badkamer het 'n stort en 'n paar van die kamers het lugversorging.
Die gastehuis is lekker ruim en spog met 'n gemeenskaplike swembad, 'n stil sonkamer, braaigeriewe, vinnige WiFi, 'n lughawe-pendeldiens, wasgoedgeriewe teen ekstra koste en veilige parkeerplek.
Ontbyt, middagete-pakkies en aandetes is beskikbaar.
Die ligging bied maklike toegang tot die N1 en is 7 minute se ry vanaf Canal Walk en Century City, 10 minute vanaf Tygerberg Hospitaal, 5 minute vanaf Panorama Hospitaal, Bellville Melomed, SAPS, Parow- en Goodwood-burgersentrums, Cure-daghospitaal, Petro SA, NOSA, MRC, Stellenbosch universiteit Mediese Fakulteit en Montague Gardens.